tomron87/hebrew-wikipedia-sentences-corpus huggingface dataset:
האורגניזם שהשאיר עקבות כאלה נחשב מורכב יותר מאשר בעלי החיים הקודמים בביוטה של האדיקר, ועקבות מאובנים אלו, המופיעות ברחבי העולם, נמצאות בדרך כלל בשכבות מעליהם, אם כי ב-1992 נמצאו מחילות מתחת לקו שנקבע כמפריד בין התקופות.
מכיוון שרק מחילותיו נמצאו, יש להניח כי בעל החיים של ה-Treptichnus חסר כל רכיבים אנטומיים קשים, כגון שלד או עצמות.
לפיכך המורפולוגיה והקשר שלו לבעלי חיים מודרניים אינו ידוע, ויש חוקרים החולקים אפילו על הכללתו בממלכת בעלי החיים.
למרות היעדר עדויות מאובנות אלה, למחילות המיוצרות על ידי תולעי פין מודרניות ממערכת הפריאפולידה יש אותה מורפולוגיה מגששת כמו של ה-Treptichnus, מה שמצביע על קשר אנטומי הדוק בין יוצר העקבות לתולעי פין מודרניות.
Treat Myself הוא אלבום האולפן השישי של הזמרת האמריקאית מייגן טריינור.
האלבום יצא לאור ב-31 בינואר 2020.
הוצאת האלבום תוכננה תחילה לאוגוסט 2018, ולקידומו בתקופה זו יצאו הסינגלים "No Excuses", "Let You Be Right" ו-"Can't Dance".
עם זאת, הוצאת האלבום נדחתה מאחר שטריינור רצתה להוסיף לאלבום עוד שירים.
הגרסה הסופית של האלבום לא כללה את הסינגלים "Let You Be Right" ו-"Can't Dance".
Trap Queen הוא שיר של הראפר האמריקאי פטי ואפ.
השיר יצא לאור ב-22 באפריל 2014 כסינגל הבכורה של הראפר, לאחר שפורסם לראשונה באופן מקוון חודש קודם לכן.
הסינגל יצא מחדש ב-15 בדצמבר באותה השנה דרך חברת התקליטים 300 אנטרטיינמנט.
השיר זכה לביקורות אוהדות ולשבחים רבים.
השיר היה ללהיט רדום, והיווה את כניסתו הראשונה של פטי ואפ למצעד הסינגלים האמריקאי בילבורד הוט 100 באמצע שנת 2015, שם הגיע לבסוף למקום השני.
השיר שהה במצעד במשך 25 שבועות רצופים, והגיע בארצות הברית למעמד יהלום.
ההופעה הראשונה של פאי ואפ עם השיר הייתה בטקס פרסי הסרטים והטלוויזיה של MTV לשנת 2015, יחד עם הלהקה פול אאוט בוי.
ו-, ובטקס פרסי ה-BET לשנת 2015. בטקס פרסי גראמי ה-58 הועמד השיר לפרס שיר הראפ הטוב ביותר ולפרס לביצוע הראפ הטוב ביותר.
ארגוןרשימהמיקוםמקורבילבורד500 שירי הפופ הטובים ביותר בכל הזמנים93
ארגוןרשימהמיקוםמקורבילבורד25 השירים הטובים ביותר לשנת 2015: רשימת הצוות710 שירי ההיפ-הופ הטובים ביותר לשנת 20152
מאחר שזכה לפרסום רב, לשיר יצאו מספר רמיקסים לא רשמיים.
זמרים שונים הוציאו גרסאות בהן הם משתתפים בשיר, ביניהם פרנץ' מונטנה, Fabolous, ריק רוס וFat Trel, יו גוטי, קוואבו, ליל קים Shy Glizzy ו-Da Brat.
את הרמיקס של קוואבו אהב פטי ואפ, ומאוחר יותר שילב אותו ברמיקס הרשמי של השיר, בו השתתף גם גוצ'י מיין, הראפר המועדף על ואפ.
הרמיקס הרשמי לשיר יצא לאור ב-4 במאי 2015 בארצות הברית, במקביל לגרסה הבינלאומית של הרמיקס, בה השתתפה גם הראפרית אזיליה בנקס.
תאריךפורמטגרסהחברת תקליטים22 באפריל 2014הורדה דיגיטליתגרסה מקוריתGoodfella4life15 בדצמבר 2014הוצאה מחודשת300, RGF4 במאי 2015רמיקס(בהשתתפות קוואבו וגוצ'י מיין)רמיקס(בהשתתפות אזיליה בנקס, קוואבו וגוצ'י מיין)
Treat People with Kindness (בעברית: להתייחס לאנשים באדיבות) הוא סינגל שהוקלט על ידי הזמר האנגלי הארי סטיילס, מתוך אלבום האולפן השני שלו, Fine Line.
השיר יצא לאור ב-1 בינואר 2021, כסינגל השישי מתוך האלבום, על ידי חברות התקליטים ארסקין וקולומביה רקורדס.
סטיילס קידם את הסינגל בסיבוב ההופעות העולמי שלו, , תוך שימוש בסיסמה "TPWK", שהופיעה על הגיטרה שלו ועל מוצרי מרצ'נדייז של סיבוב ההופעות, בין היתר חולצות גאווה, שנמכרו במטרה לגייס כספים לארגון החינוך GLSEN.
זה נתן לסטיילס את הרעיון לכתוב שיר שיכלול את הסיסמה "Treat People with Kindness", שהוא הרצועה האחת עשרה באלבום האולפן השני שלו, Fine Line.
באוקטובר 2019, כרזות טיזר הכוללות את המשפט "" ואת ראשי התיבות "TPWK" הופיעו בלונדון, טוקיו, לוס אנג'לס, ניו יורק ובאוסטרליה, שמקשרים להארי וליציאת אלבומו החדש בשל אזכור המוטו שלו, "Treat People with Kindness".
ב-23 בדצמבר 2020, אתר האינטרנט Vevo פרסם טיזר לקליפ.
השיר יצא לאור ב-1 בינואר 2021, כסינגל השישי מתוך האלבום, לצד הקליפ שלו, בו משתתפת פיבי וולר-ברידג'.
מדינהתאריך יציאהפורמטחברת תקליטיםמקורהממלכה המאוחדת9 בינואר 2021מוזיקה עכשווית למבוגריםארסקין • קולומביה
"Treacherous" (בעברית: "בּוֹגְדָנִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.
כבר כשיצא, דיברה עליו סוויפט בריאיון עם Taste of Country.
השיר נכתב על ידי טיילור סוויפט ביחד עם דן וילסון שגם הפיק אותו.
ברולינג סטון הוא דורג במקום ה-53 ברשימת "כל 206 השירים של טיילור סוויפט, לפי דירוג".
"Treacherous" בוצע באצטדיון ריימונד ג'יימס בטמפה, פלורידה, ב-13 באפריל 2023.
(בעברית: בּוֹגְדָנִי (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Treacherous" משנת 2012, היא הרצועה השלישית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "Treacherous" המקורי.
Trax היא חברת טכנולוגיה בינלאומית, עם משרדים ראשיים בסינגפור ונוספים ברחבי אסיה-פסיפיק, אירופה, המזרח התיכון, צפון אמריקה ודרום אמריקה.
לחברה מעל 150 לקוחות בענפי הקמעונאות וה-FMCG, כולל קוקה-קולה והמבשלת AB InBev.
לקוחות החברה משתמשים בטכנולוגיית הראייה הממוחשבת שלה כדי לאסוף, למדוד ולנתח את המתרחש על מדפי החנויות שלהן.
החברה נוסדה בשנת 2010, בשם Trax Image Recognition, על ידי שני יזמים ישראלים - יואל בר-אל ודרור פלדהיים, יחד עם שותפים מסינגפור.
זאת לאחר שזיהו צורך בשוק לשיפור ביצועי קמעוניות המזון, והציעו פתרון של ניתוח ועיבוד מידע הנאסף בשטח ממצלמות במכשירי סמארטפון וטאבלט של ספקי הסחורה ומעובד במחשוב ענן.
הטכנולוגיה מזהה את המוצרים ואת מיקומם, ומייצרת תמונת מצב ומודיעין עסקי עדכני.
מרכז הפיתוח של החברה הוקם בתל אביב ומטה החברה בסינגפור.
בשנת 2015 פתחה החברה את שני המשרדים האזוריים הראשונים שלה: לונדון בינואר וסאו פאולו, ברזיל, באפריל.
במרץ 2016 הקימה Trax את מטה ארצות הברית באטלנטה, ג'ורג'יה.
החברה פתחה שני משרדים אזוריים נוספים בשאנגחאי ובמקסיקו סיטי ביוני ובספטמבר 2016, בהתאמה.
מספר עובדי החברה באותה עת גדל ל-220 עובדים ברחבי העולם, מתוכם 130 בישראל.
בספטמבר 2016 הודיעה החברה כי היא מתכננת הנפקה ראשונה של מניות לציבור בורסות תל אביב, נאסד"ק או בורסת AIM בלונדון.
בסוף 2020 בוצעו שינויים פרסונליים במטה החברה, שני מייסדי החברה יואל בר-אל ודרור פלדהיים, עברו לשמש כיו"ר וכנשיא בהתאמה והיא מינתה מנכ"ל אמריקאית, זאת לקראת הנפקה קרובה לפי שווי שוק של כ-2 מיליארד דולר.
בנוסף הודיעה באותה עת על פיטורי 10% מ-300 עובדיה בישראל.
בפברואר 2022 הודיעה כי החלה בהליך הנפקה בנאסד"ק, על פי שווי שוק של בין 3 ל-3.5 מיליארד דולר.
לבסוף במהלך 2022 לא ביצעה, אך הודיעה כי היא מפטרת 20% מהעובדים בישראל.
במאי 2024 הודיעו מייסדי החברה, בר-אל ופלדהיים, על פרישתם מפעילות שוטפת בחברה והמשך פעילותם בדירקטוריון החברה בלבד.
עם הקמתה גייסה החברה 6 מיליון דולר ממשקיעים פרטיים ומהיזמים שמימנו את פעילותה בתחילת דרכה.
באוגוסט 2013 השלימה סבב גיוס שני מקרן סינגפורית בסך 6.6 מיליון דולר ואחריו עוד שני סבבי גיוס כ-28 מיליון דולר בסך הכל.
ביוני 2016 השלימה סבב גיוס הון חמישי בסך 40 מיליון דולר לפי שוויי של כ-220 מיליון דולר.
ביוני 2017 השלימה סבב גיוס נוסף, במסגרתו השקיעה בה קרן ההשקעות הפרטיות האמריקאית ורבורג פינקוס 50 מיליון דולר, לפי שווי של 300 מיליון דולר.
לסבב הצטרפו המשקיעים הקיימים של החברה, כך שסך ההשקעה בסבב זה היה 64 מיליון דולר.
מחצית הסכום שימש לרכישת מניות של בעלי מניות קיימים (עסקת סקנדרי) ולא להשקעה בחברה.
שנה אחר כך גייסה עוד 125 מיליון דולר, לפי שווי של יותר מ-800 מיליון דולר.
שנה אחר כך גייסה, שוב עוד 100 מיליון דולר, לפי שווי של 1.3 מיליארד דולר.
באפריל 2021 קיבלה החברה השקעת ענק, בגובה של כ-640 מיליון דולר לפי שווי מוערך של כ-2.4 מיליארד דולר, בהובלת קרן "Vision 2" של חברת ההשקעות היפנית "סופטבנק" וקרן ההשקעות הפרטיות "בלאקרוק".
מחצית הסכום שוב הוקדשה לרכישת מניות מבעלי מניות קיימים, בהם: המשקיעים הוותיקים, היזמים והעובדים.
החברה העסיקה באותה עת כ-1,000 עובדים ברחבי העולם, מתוכם כ-250 מהם בישראל.
העסקה הייתה אחת מסבבי ההשקעה הפרטיים הגדולים בתולדות תעשיית ההיי-טק בישראל.
טראקס ביצעה 7 רכישות מאז הקמתה:
ב-12 ביולי 2017, Trax הודיעה כי רכשה שירותים מבוססי פרויקטים של Nielsen Store Observations (NSO) בארצות הברית מתאגיד Nielsen.
ב-18 בינואר 2018, הודיעה Trax כי רכשה את Quri האמריקאית, ספקית נתונים לתעשיית מוצרי האריזות הצרכניות (CPG).
ביוני 2019 הודיעה Trax על רכישתה של LenzTech, חברה סינית המספקת בינה מלאכותית (AI), שירותי ניתוח קהל וביג דאטה לשוק הקמעונאי.
ביולי 2019 הודיעה Trax על רכישת בגובה 200 מיליון דולר של Shopkick, חברה אמריקאית שאפליקציית הקניות שלה לטלפונים חכמים וטאבלטים מאפשרת למשתמשים להרוויח תגמולים עבור פעילויות הקניות המקוונות שלהם ובחנויות.
בהמשך החודש הודיעה Trax על רכישתה של המתחרה העולמית העיקרית שלה, פלנורמה, ספקית אירופאית של זיהוי תמונות לביצוע קמעונאי.
ב-18 בפברואר 2020 רכשה Trax את חברת קופיוס (Qopius) הצרפתית, שמדיגיטציה מדפים כדי לעזור לקמעונאים למדוד את ביצועי המדף, להגדיל את התפוקה ולהפחית תרחישים שאינם במלאי.
ב-11 במרץ 2020 רכשה Trax את Survey.com, ספקית שירותי הפעלת מכירות וסחורות ליצרני מוצרי צריכה.
טכנולוגיית הראייה הממוחשבת של טראקס משתמשת בבינה מלאכותית, בזיהוי תמונות גרנולרי ובמנועי למידת מכונה כדי להמיר תמונות מהחנות לתובנות מדף.
הטכנולוגיה יכולה לזהות מוצרים דומים או זהים, כמו משקאות ממותגים או בקבוקי שמפו, אך יכולים גם להבדיל ביניהם על בסיס מגוון וגודל.
בינואר 2019 הכריזה Trax על שותפות עם Google Cloud Platform, פלטפורמת הענן של גוגל, לאחר שעד אז עבדה עם פלטפורמת Amazon Web Services.
"Trenulețul" (בעברית: "הרכבת הקטנה") הוא שיר שהוקלט על ידי הלהקה המולדובית זדוב שי זדוב בהשתתפות הצמד פראצי אדווחוב.
הוא יצא לאור ב-10 בדצמבר 2021, וייצג את מולדובה באירוויזיון 2022, שהתקיים בטורינו, איטליה.
השיר מדבר על נסיעה שמחה ואנרגטית בין ערי הבירה של מולדובה ורומניה, קישינב ובוקרשט בהתאמה.
הווידאו קליפ של השיר פורסם במקביל לפתיחת נתיב הרכבת החדש בין שתי הערים.
ב-20 באוקטובר 2021 אושר באופן רשמי כי מולדובה עתידה להשתתף באירוויזיון 2022. היא בחרה את נציגיה בשנים 2008–2020 רשות השידור המולדבית TeleRadio-Moldova (TRM) קדם לאומי על מנת לבחור את נציגה לאירוע, ואילו בשנת 2021, עקב מגפת הקורונה, תהליך הבחירה נעשה באופן פנימי.
גם בשנת 2022 החליטה רשות השידור המולדבית לבחור את נציגיה בצורה זו.
ב-24 בינואר 2022 נודע כי הסינגל של זדוב שי זדוב צפוי להתחרות בקדם לייצג מולדובה בתחרות האירוויזיון.
סבב האודישנים, ששודר בשידור חי בערוצים Moldova 1 ו-Moldova 2, בתחנת הרדיו Radio Moldova ובאתר האינטרנט הרשמי של TRM, התקיים ב-29 בינואר 2022 ב-TRM Studio 2 בקישינב.
ההצבעות של חבר השופטים הוחלטו באמצעות מספר קריטריונים, דוגמת איכות השיר, היכולות הווקאליות והלחן שלו.
לבסוף הוכרז "Trenulețul" בביצוע זדוב שי זדוב בהשתתפות הצמד פראצי אדווחוב כזוכה וכשיר הנבחר לאירוויזיון 2022.
מולדובה שובצה למחצית הראשונה של חצי הגמר הראשון, שהתקיים ב-10 במאי 2022.
מולדובה הופיעה תשיעית, לאחר הולנד ולפני פורטוגל.
ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר.
מולדובה הופיעה כמדינה ה-19, לפני שוודיה ואחרי איסלנד.
ב-14 במאי הם ביצעו את "Trenulețul" בגמר התחרות.
הם הגיעו למקום השביעי עם 253 נקודות (14 מהשופטים ו-239 מהקהל).
Traumazine הוא אלבום האולפן השני של הראפרית האמריקאית מייגן די סטליון.
האלבום יצא לאור ב-12 באוגוסט 2022, על ידי חברות התקליטים 300 אנטרטיינמנט ו-1501 סרטיפייד.
ביוני 2022 חשפה די סטליון בראיון לרולינג סטון שהיא שיתפה פעולה עם הראפר פיוצ'ר עבור אלבומה השני הקרוב בשיר ששמו "Pressurelicious".
ב-11 באוגוסט 2022, הכריזה די סטליון בעמוד בטוויטר שלה שאלבום האולפן השני שלה Traumazine יצא לאור למחרת.
ארגוןרשימהמיקוםמקורNME50 האלבומים הטובים ביותר של שנת 202247רולינג סטון100 האלבומים הטובים ביותר של שנת 202217Alternative Pressהאלבומים הטובים ביותר של שנת 2022נכלל
+ תאריכי יציאות לאור ופורמטים עבור Traumazineמדינהתאריךפורמטחברת תקליטיםמקורעולם12 באוגוסט 2022הורדה דיגיטלית • הזרמת מוזיקה300 אנטרטיינמנט • 1501 סרטיפיידתקליטור
Traîtrise' (בעברית: בוגדנות) הוא אלבום הבכורה של הזמרת-יוצרת הקנדית־צרפתייה לה זארה.
את האלבום הוציאה לאור ב-3 בדצמבר 2021 חברת התקליטים פולידור רקורדס.
הוא הגיע למקום ה-82 במצעד האלבומים הצרפתי, והסינגל המוביל מתוכו, "Tu t'en iras", אף זכה לתואר פלטינה מאיגוד תעשיית ההקלטות הצרפתי.
"Treasure" הוא סינגל של הזמר-יוצר האמריקאי ברונו מארס מתוך אלבום האולפן השני שלו, Unorthodox Jukebox.
השיר נכתב על ידי הסמיזינגטונס, פרדלי בראון, ברייקבוט וכריסטופר קאהן והופק על ידי הסמיזינגטונס.
השיר יצא כסינגל השלישי של האלבום ב-10 במאי 2013 בהוצאת חברת התקליטים אטלנטיק רקורדס.
השיר היה מועמד בפרס NAACP Image בקטגוריית שיר המצטיין לשנת 2014. כמו כן, זכה בפרס השירים המושמעים ביותר בטקס פרסי הפופ של האגודה האמריקאית למלחינים, מחברים ומוציאים לאור.
כמו כן, השיר היה מועמד לפרסי בחירת הנוער 2013 בקטגוריות שיר האהבה ושיר הקיץ וכן לפרס השיר הבין-לאומי המוצלח ביותר של פרס המוזיקה של NRJ.
נכון ליולי 2024, השיר הושמע למעלה מ-723 מיליון פעמים ביוטיוב, ולמעלה ממיליארד פעמים בספוטיפיי.
מדינהתאריךפורמט תוויתהערותאיטליה 10 במאי 2013 השמעת רדיו וורנר מיוזיק גרופגרמניה 21 ביוני 2013תקליטוראטלנטיק רקורדס ארצות הברית 13 באוגוסט 2013 הורדה דיגיטלית (רמיקסים)
TriStar Television, Inc (נכתב תחילה כ-Tri-Star, ובראשי תיבות TT) הייתה חברת הפקת טלוויזיה אמריקאית שהיוותה חלק מ־Sony Pictures Television, חברה בת של סרטי סוני.
טרי-סטאר טלוויזיה הוקמה במרץ 1986 על ידי סרטי טריסטאר, והייתה מיזם משותף בין סרטי קולומביה, CBS ו־HBO עד שנרכשה על ידי סוני, החברה האם של קולומביה וטרי-סטאר.
לאחר רכישתה על ידי סוני פיקצ'רס אנטרטיינמנט, התמזגו החברות קולומביה פיקצ'רס טלוויזיה וטרי-סטאר טלוויזיה ב-21 בפברואר 1994 והקימו את Columbia TriStar Television.
האולפן הושק מחדש פעמיים, ובפעם האחרונה שימש כמותג מיוחד עבור Sony Pictures Television.
החברה הייתה במקור חברה-אחות של קולומביה פיקצ'רס טלוויזיה, שנסגרה ב-2001. סוני סגרה את החטיבה הזו שוב ב-31 במאי 2024.
מהקמתה ועד למיזוג עם קולומביה פיקצ'רס טלוויזיה (1986–1988)
האולפן הוקם כאשר טרי-סטאר פיקצ'רס חברה לסטיבן ג'יי קאנל פרודקשנס ולויט/תומאס פרודקשנס ויצרה חברת הפצת טלוויזיה בשם טל-וונצ'רס (TeleVentures).
סקוט זיגלר נשכר מיד כנשיא האולפן.
עם התפתחותה של טרי-סטאר טלוויזיה, החברה חתמה על הסכמים כוללים עם אנשי מקצוע שונים, כמו רון סמואלס, ריצ'רד לדר, מייקל ג'ייקובס, לארי טאקר, דונלד פ.
בליסאריו, ג'ים גרין ולארי אפשטיין, כדי לסייע בפיתוח פרויקטים עבור האולפן, והוחלט כי הם יהיו מעורבים בסרטי טלוויזיה שונים.
בדצמבר 1987, חברת קוקה-קולה החזיקה ב-80% ממניות קולומביה פיקצ'רס אנטרטיינמנט, עד שירדה ל-49% בינואר 1988. טרי-סטאר טלוויזיה התמזגה אז עם קולומביה/אמבסי טלוויזיה לחברה המחודשת קולומביה פיקצ'רס טלוויזיה (CPT), אם כי טל-וונצ'רס נשמרה כחברה נפרדת למכירת התוכניות של טרי-סטאר שהועברו בחוזה ל-CPT.
סקוט נשאר נשיא האולפן עד שעזב ב-1993. קולומביה פיקצ'רס אנטרטיינמנט נמכרה בנובמבר 1989 לסוני היפנית.
בסוף 1988, ויט/תומאס פרודקשנס פרשה ממיזם טל-וונצ'רס, והעבירה את חלקה לוולט דיסני טלוויזיה, ומכרה את מניותיה לקאנל.
ב-11 ביולי 1990, טרי-סטאר וקאנל פירקו את המיזם המשותף טל-וונצ'רס, וטרי-סטאר מכרה את מניותיה לסטיבן ג'יי קאנל פרודקשנס, וטל-וונצ'רס הפכה לחברת קאנל דיסטריביושן קו.
רוב הסדרות וחבילות הסרטים של טרי-סטאר שהופצו על ידי טל-וונצ'רס עברו לידי קולומביה פיקצ'רס טלוויזיה דיסטריביושן.
ההשקה המחודשת הראשונה ועד למיזוג עם קולומביה טרי-סטאר טלוויזיה (1991–1999)
CPT המשיכה לפעול תחת סוני פיקצ'רס אנטרטיינמנט (SPE), אך טרי-סטאר טלוויזיה הושקה מחדש באוקטובר 1991 לאחר ש-CPT רכשה חלק מהספרייה של ניו וורלד טלוויזיה.
ג'ון פלתהיימר, שהיה נשיא ניו וורלד טלוויזיה, הפך לנשיא החדש של טרי-סטאר טלוויזיה.
ב-15 במרץ 1993, הכוכב לארי הגמן חתם על הסכם עם האולפן לפיתוח פרויקטים לעונת הטלוויזיה 1993–1994. ב-21 בפברואר 1994, טרי-סטאר טלוויזיה התמזגה עם קולומביה פיקצ'רס טלוויזיה והקימה את קולומביה טרי-סטאר טלוויזיה (CTT).
ב-1997, רוב הסדרות החדשות וכמה סדרות קיימות של טרי-סטאר, כמו מהדורה מוקדמת, עברו מטרי-סטאר טלוויזיה ל-CTT, ובינואר 1997 שונה השם מסוני טלוויזיה אנטרטיינמנט לקבוצת קולומביה טרי-סטאר טלוויזיה.
כאשר הפקות טרי-סטאר טלוויזיה שולבו בקולומביה טרי-סטאר טלוויזיה ב-1999, מהדורה מוקדמת (הפקה משותפת עם CBS) שמרה על זכויות היוצרים של טרי-סטאר עד שנת 2000. העונה האחרונה של מלקולם ואדי הופקה לאחר מכן על ידי CTT, וטרי-סטאר טלוויזיה פעלה בשם בלבד.
ב-25 באוקטובר 2001, קולומביה טרי-סטאר טלוויזיה וקולומביה טרי-סטאר טלוויזיה דיסטריביושן התמזגו והפכו לקולומביה טרי-סטאר דומסטיק טלוויזיה.
ב-16 בספטמבר 2002, SPE פרשה את שמות קולומביה וטרי-סטאר מהטלוויזיה, ושינתה את שם CTDT ל־Sony Pictures Television.
ההשקה המחודשת השנייה ועד לסגירה (2015–2024)
ב-28 במאי 2015, טרי-סטאר טלוויזיה הושקה מחדש כמותג הפקה בוטיק.
עד סגירתה במרץ 2018, טרי-סטאר טלוויזיה נוהלה על ידי סוזן פטמור-גיבס לאחר שהייתה בשם בלבד במשך 15 שנים.
הסדרה החדשה הראשונה הייתה Good Girls Revolt, שהופקה כפיילוט עבור אמזון פריים וידאו ב-5 בנובמבר 2015.
ב-31 במאי 2024, סוני הכריזה על סגירת מותג הבוטיק טרי-סטאר טלוויזיה, ושילבה אותו במחלקת הדרמה של Sony Pictures Television.
המהלך הוכרז לאחר עזיבתן של ניקול נורווד וג'ניפר טרנר.
פרויקטים חדשים בפיתוח עברו לטיפול Sony Pictures Television.
"Tres Deseos" (בעברית: "שלוש משאלות") הוא שיר של הזמרת האמריקאית גלוריה אסטפן אשר יצא בינואר 1996 כסינגל השלישי מאלבומה "Abriendo Puertas".
השיר הוא שיר סלסה ומרנגה עם השפעות של דאנס לטיני.
לשיר הופקו מספר רמיקסים אשר הופקו על ידי הצמד המוזיקלי רוסבל.
השיר שימש כחלק מהפסקול של הסרט "Dance with Me" ובנוסף השחקנית קלוריס ליצ'מן רקדה לצלילי השיר בריקוד החמישי שלה בתוכנית רוקדים עם כוכבים.
השיר הגיע למקום הראשון במצעד שירי הדאנס קלאב האמריקאי, למקום ה-12 במצעד השירים הלטיניים האמריקאי, למקום ה-14 במצעד שירי הפופ הלטיניים האמריקאי ולמקום ה-14 במצעד במצעד השירים הטרופיים ושירי הסלסה האמריקאי.
Trilogy הוא אלבום רוק מתקדם של הלהקה אמרסון, לייק ופאלמר.
זהו אלבומם הרביעי במספר, והאלבום השלישי אשר הוקלט באולפן.
בעטיפת האלבום ניתן לראות את חברי הלהקה עירומים למחצה מביטים על השקיעה.
עטיפת האלבום עוצבה על ידי חברת היפנוסיס, אשר עיצבה ללהקות רוק מתקדם רבות.
באלבום זה, בניגוד לאלבומים הקודמים, היה צורך בעיבודים נקיים ומושקעים, וזה בגלל שהיה צורך לחבר בין קטעים שונים זה מזה בסגנונם המוזיקלי.
זאת הסיבה שלהקה השקיעה באופן מיוחד בעיבודם הנקי של רצועות האלבום.
האלבום מתחיל עם יצירה בת שני חלקים (The Endless Enigma), אשר ביניהם נשמעת "פוגה" שהולחנה בידי אמרסון.
מיד לאחר סיום החלק השני ביצירה, נשמע הלהיט From the Beginning אשר נכתב על ידי לייק.
משם לשיר על המערב הפרוע ולביצוע למוזיקת מערבונים אשר הולחנה על ידי אהרן קופלנד - Hoedown.
משם ליצירה המרכזית - Trilogy.
אחרי Trilogy מופיעים שני קטעים נוספים.
מבקרי המוזיקה נהגו לומר שהאלבום מייצג את אופי הלהקה בצורה הכי טובה ביחס לאלבומים האחרים של הלהקה.
לייק עצמו אמר שזהו האלבום האהוב עליו ביותר של ELP.
גרג לייק - שירה, בס, גיטרה
Trilogy: Past Present Future הוא אלבום מאת הזמר האמריקני פרנק סינטרה.
זהו אלבום האולפן ה-60 של סינטרה וה-33 הרואה אור בחברת ההקלטות רפרייז רקורדס.
האלבום ראה אור בשנת 1980.
לאחר הפסקה של שש שנים, שב סינטרה מפרישה לא רשמית, להקליט אלבומים בפרויקט שאפתני.
העבודה המאומצת על האלבום המשולש נתנה בסינטרה את אותותיה, סינטרה שחגג את יום הולדתו ה-64 היה מותש בסיום ההקלטות ואף מיעט להופיע באולפנים בתקופה שלפני צאת האלבום.
האלבום מורכב משלושה חלקים נפרדים, המתייחסים לתקופות שונות בחייו של סינטרה, עבר, הווה ועתיד.
על כל אחד משלושת החלקים הופקד מפיק מוזיקלי אחר, מה שיצר הבדלים משמעותיים ביניהם.
קולו של סינטרה היה עדיין במיטבו ומלא בחיוניות, וזאת גם לאחר ארבעה עשורים של יצירה מוזיקלית.
פרשנים רבים סבורים כי החלק הראשון, העוסק בעבר הוא החלק הטוב ביותר של האלבום המשולש.
החלק אותו הפיק בילי מיי, היה הפעם הראשונה מאז תחילת שנות ה-60, הקליט סינטרה בסגנון הפופ הישן, הסגנון שהתאים בצורה הטובה ביותר לכישרונו.
בחלק השני העוסק בהווה, אסף המפיק המוזיקלי דון קוסטה עשרה שירים עכשוויים וביניהם שירים של, ג'ורג' האריסון, בילי ג'ואל, אלביס פרסלי, ניל דיימונד וקריס קריסטופרסון.
בחלק זה הופיע גם השיר שהפך ללהיט של האלבום, "Theme From New York, New York".
השיר, שבמקורו היה של לייזה מינלי, היה לאחד משיריו המוכרים ביותר של סינטרה ואחד מלהיטיו האחרונים במצעדי הפזמונים.
החלק השלישי של האלבום נקרא העתיד ועליו הופקד המפיק גורדון ג'נקינס.
ג'ינקינס כתב את מילות כל השירים והחלק הזה נחשב לשאפתני ביותר מבין השלושה.
לדעת רוב הפרשנים, זהו החלק החלש מבין שלושת חלקי האלבום, השירים שעסקו בנושאים כמו שלום ומסעות בחלל, לא התאימו לסגנונו של סינטרה.
לכך גם תרם העיבוד המוזיקלי הניסיוני של ג'ינקינס שכלל קטעים מלודיים ארוכים וקולו של סינטרה אבד בקטעים אלה.
האלבום הצליח במצעדי המכירות, בהתחשב בעובדה כי מחירו היה כמעט פי שלושה ממחיר אלבום רגיל של סינטרה והגיע עד למקום ה-17 במצעד המכירות של מגזין הבילבורד.
האלבום היה מועמד לפרס אלבום השנה, בטקס הגראמי של שנת 1981. סינטרה היה מועמד לשיר השנה בשיר, "Theme from New York, New York", ולזמר השנה.
בילי מיי - מפיק/מעבד מוזיקלי (שירים 1–10)
דון קוסטה - מפיק/מעבד מוזיקלי (שירים 11–20)
גורדון ג'נקינס - מפיק/מעבד מוזיקלי (שירים 21–30)
Trichomonas vaginalis הוא אחד הפרזיטים הפתוגניים הנפוצים ביותר בעולם המערבי והגורם לטריכומוניאזיס.
הפרזיט אינו ציסטי בשום שלב אלא תמיד טרופוזואיט (שלב התזונה של הפרוטוזואה).
בעל 5 שוטונים, ארבעה קדמיים ואחד אחורי שהוא חלק מה-center axostyle הנמצא לכל אורך הפרזיט.
הפרזיט יכול לחיות ללא מאחסן במשך 24 שעות בנוזל זרע, שתן ואפילו מים.
ההדבקה היא מאדם לאדם דרך יחסי מין, במהלך הלידה או כתוצאה מהגיינה לקויה.
הפרזיט אינו עמיד לחום ומוגבל בזמן שבו הוא יכול לחיות מחוץ לגוף.
אם יש סימפטומטים המחלה יכולה להיות חריפה או כרונית.
תקופת הדגירה היא 3–30 יום, בדרך כלל פחות מ-10 ימים.
יומיים-שלושה לאחר ההדבקה עלולה להופיע הפרשה נוזלית מקציפה בצבע צהוב-ירוק מהנרתיק.
ההפרשה תתגבר לפני ואחרי הווסת והיא מלווה בגרד, שרפה, שפשוף ולעיתים הגבלה בקיום יחסי מין.
יש תלונות על כאב והפרעה במתן שתן ותכיפות במתן שתן.
סיבוכים: ציסטות, עקרות, דלקות כרוניות העלולות להסתיר תהליך ממאיר.
סימפטומים כוללים דלקת השופכה, מעורבות של ה-seminal vesicle, לעיתים מעורבות של הפרוסטטה ודרכי שתן עליונות.
במקרים אלו יש כאבים במתן שתן, השתנת לילה, גרד, הגדלה של הפרוסטטה, והפרשה של הפרזיט בעת מתן שתן בעיקר בבוקר.
ניתן לאבחן תוך שימוש בתרבית, צביעת גימזה או בעזרת זיהוי נוגדנים ספציפיים.
חשוב לטפל בשני בני הזוג, גם אם לגבר אין סימפטומים.
metronidazole היא תרופת ברירת המחדל.
בנוסף, אצל נשים יש לטפל מקומית בנרתיק בנוגדי דלקת, אנטיביוטיקה ונוגדי פטריות.
Trillian היא תוכנת מסרים מיידיים שפותחה על ידי החברה האמריקאית Cerulean Studios.
התוכנה מסוגלת להתחבר בעת ובעונה אחת למספר רב של רשתות מסרים מיידיים, בהן AIM, ICQ, Windows Live Messenger, Yahoo!
התוכנה מאפשרת גם להתחבר במקביל לאתרי רשתות חברתיות כגון פייסבוק, טוויטר, מייספייס, ולשירותי דואר אלקטרוני כגון חשבונות POP3 , IP, Gmail, Hotmail ו-Yahoo Mail.
הגרסה הראשונה של התוכנה הופצה ב-1 ביולי 2000 כתוכנה חופשית.
הגרסה הקניינית הראשונה (Trillian Pro 1.0) הופצה ב-10 בספטמבר 2002. התוכנה נקראה על שמה של "טריליאן", דמות בדיונית מסדרת הספרים "מדריך הטרמפיסט לגלקסיה" מאת דאגלס אדמס.
Trichoplax adhaerens הוא בעל חיים ימי רב-תאי עצמאי (אינו טפיל) השייך למערכה פלקוזואה.
מבחינה אבולוציונית הוא אחת הדוגמאות הפרמיטיביות ליצוריים רב-תאיים וכנראה מייצג את הקפיצה האבולוציונית מיצורים חד-תאיים לבעלי חיים בעלי גוף.
שם המין מלטינית adherent (דבק) משום שהתגלה לראשונה כגוש דביק חסר צורה על דפנות אקווריום.
Trhaoplax adhaerens הוא אורגניזם שטוח מאוד בקוטר של בערך מילימטר, חסר כל איברים או מבנים פנימיים.
הגוף מורכב מכאלף תאים השייכים לארבעה סוגי תאים בלבד.
הגוף בנוי משתי שכבות תאים: השכבה העליונה היא של "תאי כיסוי" - תאי אפיתל ריסניים המשתרעים אל מחוץ לאורגניזם, והשכבה התחתונה מורכבת מתאים גליליים נושאי שוטון המשמשים לתנועה, וכן מתאים חסרי ריסים.
בין השכבות נמצאים סיבי סינסיציום דמויי-כוכב המזכירים תאי מזנכימה בבעלי חיים מורכבים יותר.
הטריכופלקס ניזון על ידי קליטת חלקיקי מזון - בעיקר חיידקים - דרך הצד התחתון שלו.
בדרך כלל הם מתרבים ברביה אל מינית, על ידי חלוקה או הנצה של פרטים זעירים, אך הם מסוגלים גם לרבייה מינית על ידי יצירת ביצים בשכבת הביניים.
למרות שלטריכופלקס יש גנום קטן בהשוואה לבעלי חיים אחרים, קרוב ל -87% מ -11,514 הגנים המקודדים לחלבון, דומים באופן זהה לגנים הידועים אצל בעלי חיים אחרים.
Trichoplax adhaerens נפוץ בימים טרופיים וסוב-טרופיים כולל הים התיכון וים סוף (מפרץ אילת).
Trials and Tribble-ations (בעברית: מערבולת של טריבלים) הוא הפרק השישי מהעונה החמישית של סדרת הטלוויזיה "מסע בין כוכבים: חלל עמוק 9", הפרק ה-104 מתוך 176 פרקי הסדרה.
הוא נכתב כמחווה ל-"מסע בין כוכבים: הסדרה המקורית", במלאת 30 שנה לסדרה; ב-"מסע בין כוכבים: וויאג'ר" הופק פרק דומה, בשם "Flashback".
הפרק היה מועמד לפרס הוגו בעבור הצגת הדרמה הטובה ביותר, כפי שהיה גם הפרק "The Trouble With Tribbles" בשנת 1968. ("The Trouble With Tribbles" הפסיד ל-"The City on the Edge of Forever" באותה השנה.)
סיסקו וצוותו חוזרים בזמן לתקופתו של קפטן קירק, כדי למצוא פצצה המחופשת לבעל-חיים חוצני המכונה "טריבל".
דומלר ולוקסלי (היפוך אותיות שמותיהם של מאלדר וסקאלי מ"תיקים באפלה"), סוכנים מיוחדים מהמחלקה לחקירות זמן, מתחקרים את קפטן סיסקו, מפקד תחנת החלל "חלל עמוק 9", מדוע הוא, ביחד עם כל הצוות של הדיפאיינט, חזרו בזמן לשנת 2268, לתחנת החלל "חלל עמוק K-7".
סיסקו מתאר בפניהם כיצד הצוות שלו חשף את מזימתו של הסוכן הקלינגוני לשעבר ארנה דרווין, להתנקש בחייו של קפטן ג'יימס ט' קירק, אשר חזר בזמן על מנת להוציא לפועל את תוכניתו.
סיסקו וצוותו חזרו בזמן אל העבר על מנת לסכל את ניסיון ההתנקשות.
בעבר, הם נתקלו באירועים שהתרחשו במהלך הפרק "The Trouble With Tribbles" של "מסע בין כוכבים: הסדרה המקורית".
הצוות השתלב אל תוך אירועי אותו פרק, נפגש עם קירק וביקר באנטרפרייז המקורית.
לבסוף, סוכל ניסיון ההתנקשות - סיסקו מצליח לנטרל פצצה שהייתה מחופשת לבעל-חיים חוצני המכונה "טריבל".
בתמונה העליונה: קירק וספוק על סיפון האנטרפרייז NCC-1701,מתוך הפרק "The Trouble With Tribbles", שנת 1968.בתמונה התחתונה: סיסקו ודקס נוספו ברקע התמונה הקודמת,מתוך הפרק "Trials and Tribble-ations", שנת 1996.
ג'נסן לוקסלי, סוכן המחלקה לחקירות זמן צ'ארלי בריל ארנה דרווין לרבות חומרי ארכיון לזלי אקרמן מלצרית צ'ארלס ס.
גרולד כתב את דמותו של סג"ם פרימן עבור הפרק המקורי, במטרה לשחק את התפקיד בעצמו.
קון פסל את הרעיון, באומרו שגרולד רזה מדי.
פול בקסלי, אשר לעיתים תכופות שימש כפעלולן של ויליאם שאטנר, לוהק לתפקיד.
בפרק החדש קיימת התייחסות להיותו של בקסלי הכפיל של שאטנר, כאשר או'בריאן ובאשיר מתבלבלים, ומזהים בטעות את פרימן כקירק, בסצנה המתרחשת בבר של תחנת החלל K-7.
צ'רלי בריל, ששיחק את ארנה דרווין ב-"מסע בין כוכבים: הסדרה המקורית", שב לגלם את אותה הדמות בפרק זה של "מסע בין כוכבים: חלל עמוק 9".
על פי תוספות מיוחדות שנוספו לגרסת ה-DVD של הפרק עולה כי המפיקים היו אמביוולנטיים לגבי הבחירה אם לעשות את החזרה לפרק "The Trouble With Tribbles" או לפרק "A Piece of the Action".
באופן מקרי, הם נתקלו בבריל, יושב באותה המסעדה בה הם דנו במחווה המתוכננת.
בין הפרק המקורי (1968) לבין הפרק החדש (1996), העיצוב האמנותי של המראה החיצוני של הקלינגונים השתנה באופן קיצוני (במקור, העיצוב שלהם שונה עבור "מסע בין כוכבים: הסרט").
כאשר באשיר ואו'בריאן שואלים את וורף מדוע הקלינגונים של המאה ה-23 נראים כל כך שונים, הוא משיב להם: "זהו סיפור ארוך ...
אנחנו לא דנים בכך עם זרים".
בתוספות המיוחדות של גרסת ה-DVD של הפרק המפיקים מעירים כי מדובר היה בבדיחה, על חשבונם של הקלינגונים, וכי "כל הסבר שהיינו נותנים היה נשמע מגוחך!".
ספינת הקרב הקלינגונית מדגם D-7, אשר לא נראית עד לעונה השלישית, מופיעה בפירוט עשיר תוך כדי תנועה בהגיעה אל תחנת החלל K-7. הן תחנת החלל והן האנטרפרייז נראות בפרק זה בצילומי חוץ.
רוב הסצנות המציגות את צוות השחקנים של "מסע בין כוכבים: הסדרה המקורית" הגיעו מהפרק "The Trouble With Tribbles".
בסצנה האחרונה של קפטן סיסקו על גשר הפיקוד של האנטרפרייז (בה הוא משוחח עם קפטן קירק) נעשה שימוש בחומרים מסצנת הסיום של הפרק "Mirror, Mirror", בה קירק משוחח עם סגן מרלנה מורו (אשר כפילתה מיקום המראה היא אהובתו).
"שוט התגובה" של קירק, מחייך לסיסקו, חשף במקור עניין רומנטי של קירק במורו (של היקום "האמיתי").
מבטה ההמום של לוטננט או'הורה ברקע עדיין נראה לעין בפרק החדש, אף על פי שניתן לפרש אותו כעת כאילו או'הורה מוקסמת מלוטננט סיסקו.
סיסקו מספר שהוא וצוותו נסעו אחורה בזמן והם מצאו את עצמם על סיפונה של האנטרפרייז.
דולמר מבקש מידע נוסף, ואמר: "איזה אנטרפרייז?
לוקסלי מייד מתקן את השותף שלו, ואומר שהיו שש.
זוהי התייחסות אל סרט הקולנוע "מסע בין כוכבים: המפגש", אשר יצא לאקרנים באותה העת, בו נראתה לראשונה ספינת החלל אנטרפרייז-E - מה שבאמת מאשר כי היו 6 ספינות של הפדרציה בשם זה.
אולם האנטרפרייז הראשונה, אנטרפרייז NX-01, איננה נספרת, משום שסדרת הפריקוול בה היא מוצגת עדיין לא נהגתה.
עם זאת, ההמשכיות נשמרה במידה מסוימת, משום שטכנית, האנטרפרייז NX-01 לא הייתה ספינת חלל של הפדרציה.
דמויותיהם של דולמר ולוקסלי, לאחר פרק זה, הופיעו בשני רומנים שכתב כריסטופר ל.
בנט, "Watching the Clock" ו-"Forgotten History", אשר מתארים את ההיווצרות ודרכי הפעולה הפנימית של המחלקה לחקירות זמן.
בסקירה של מגזין ורייאטי של 57 הפרקים הטובים ביותר בזיכיון (מתוך כ-900 פרקים נכון ל-2023) קיבל הפרק את המקום ה-47.
Trisector הוא אלבום אולפן מאת להקת הרוק המתקדם הבריטית, ואן דר גראף ג'נרייטור.
האלבום יצא על ידי וירג'ין/EMI במרץ, 2008. יחודו של האלבום בכך שזהו האלבום הראשון של הלהקה כשלישייה.
הסקסופוניסט דייוויד ג'קסון, עזב את הלהקה בזמן סיבוב ההופעות של הלהקה ב-2005.
כל השירים נכתבו על ידי פיטר האמיל, גאי אוונס ויו בנטון למעט איפה שמצוין
פיטר האמיל - שירה, פסנתר, גיטרה חשמלית
טריפאדווייזור הוא פורטל אינטרנט אמריקני המפרסם מידע וביקורות אודות יעדים ועסקים שונים ברחבי העולם אשר מסייעים למשתמשי האתר לתכנן טוב יותר את חופשותיהם.
האתר כולל גם מערכת פורומים אינטראקטיביים.
ממשק האתר פועל גם בשפה העברית.
האתר נוצר במקור על ידי סטיבן קאופר בשנת 2000. מטה החברה נמצא בניוטון, מסצ'וסטס.
שירותי האתר ניתנים בחינם למשתמשים אשר מספקים את מרבית התכנים באתר.
רווחי האתר מגיעים מהצגת פרסומות בדפי האתר.
בנוסף למהדורה האמריקנית של האתר ישנם גם מספר רב של מהדורות מקומיות לאתר עבור המדינות בריטניה, צרפת, אירלנד, גרמניה, איטליה, ספרד, הודו, יפן, פורטוגל, ברזיל, שוודיה, הולנד, קנדה, דנמרק, טורקיה, מקסיקו, אוסטריה, נורווגיה, פולין, אוסטרליה, סינגפור, תאילנד, רוסיה, יוון, ישראל, אינדונזיה, וסין.
נכון לנובמבר 2018 באתר היו מעל ל-315 מיליון חברים ומעל ל-500 מיליון ביקורות וחוות דעת אודות בתי מלון, מסעדות, אטרקציות ובתי עסק הקשורים לתחום התיירות.
טריפאדווייזור מאפשר למעשה כתיבת ביקורת על שירותים ועסקים גם כאשר אין הוכחה לכך שכותב הביקורת השתמש באותם שירותים.
עקב כך, הוגשו נגד אתר זה כמה תביעות משפטיות על ידי מלונאים, אשר דרשו להסיר מהאתר ביקורות שלטענתם לא היו אורחי המלון.
המועצה הבריטית לסטנדרטים בפרסום (ASA) קבעה בשנת 2012 שהטענה של טריפאדווייזור שהביקורות באתר הן אמיתיות מהווה הטעיה.
ובשנת 2014 הרגולטור באיטליה אף קנס את טריפאדווייזור בסכום של 610,000$ בטענה שהאתר אינו פועל בצורה מספקת למנוע ביקורות מזויפות.
Triking היא סדרה של מכוניות ספורט, בתצורת תלת-אופן המוגדרות כמכוניות מיקרו אשר יוצרה על ידי "Triking Cyclecars" הבריטית בין השנים 1979–2009, ומיוצרת משנת 2009 על ידי "Triking Sports Cars" (שם מלא: "Triking Sports Cars Limited") הבריטית
Triking הם גרסה מודרנית של מכוניות "Morgan Motor Company" בתצורת תלת-אופן שיוצרו בשנות השלושים של המאה העשרים, והן הכלאה בין מכוניות ספורט ומכוניות מיקרו
מטה ומפעל החברה ממוקם ב-"Marlingford and Colton" במחוז נורפוק
חלון קדמי רוחבי בלבד מחולק ל-2 מסגרות סימטריות
מנוע אופנועים V2 צילינדרים (תוצרת יצרנית האופנועים האיטלקית "מוטו גוצי"
גוף דגם ה-"Triking" עשוי מפיברגלס
דגמי ה-"Triking" מיוצרים בעבודת יד בסטנדרט מאוד גבוה
Tribute (בעברית: מחווה) הוא אלבום הבכורה של הזמר-יוצר ג'ון ניומן.
האלבום יצא לאור ב-14 באוקטובר 2013, על ידי חברת התקליטים יוניברסל, איילנד רקורדס.
מקוםתאריםמכירותאוסטריה (IFPI Austria)זהב7,500בריטניה (BPI)פלטינה312,993פולין (ZPAV)זהב10,000שווייץ (IFPI Switzerland)זהב10,000
Trip the Light Fantastic הוא אלבום האולפן השלישי של הזמרת-יוצרת האנגלייה סופי אליס-בקסטור.
האלבום יצא לאור ב-21 במאי 2007 על ידי חברת התקליטים פסיניישן רקורדס.
האלבום הגיע למקום השביעי במצעד האלבומים הבריטי.
האלבום זכה להצלחה ברוסיה, כאשר הגיע למקום השלישי במצעד האלבומים במדינה.
כמו כן, איגוד תעשיית ההקלטות הרוסי העניק לאלבום את תואר הזהב.
Trilogy הוא אלבום האוסף הראשון של הזמר הקנדי דה ויקנד.
האלבום יצא לאור ב-13 בנובמבר 2012 על ידי חברת התקליטים XO.
האלבום כולל בתוכו גרסה מחודשת של שלושת המיקסטייפים שהוציא ב-2011, Thursday, House of Balloons ו-Echoes of Silence.
בנוסף, האלבום כולל שלושה שירים חדשים.
הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, Chilombo.
השיר יצא לאור ב-8 במאי 2019, על ידי חברת התקליטים דאף ג'אם, כסינגל הראשון והפותח מתוך האלבום.
השיר הגיע למקום ה-51 במצעד הבילבורד הוט 100.
הווידאו קליפ הרשמי של השיר פורסם ב-8 במאי 2019. הקליפ צבר למעלה מ-40 מיליון צפיות.
מדינה תאריך יציאה פורמט חברת תקליטיםמקור קנדה 8 במאי 2019הזרמת מוזיקה • הורדה דיגיטליתדאף ג'אם צרפת גרמניהיוניברסל איטליה בריטניה דאף ג'אם ארצות הברית ספרד יוניברסל בלגיה 7 ביולי 2019 לוקסמבורג פורטוגל שווייץ
Trip (בעברית: טיול) הוא אלבום האולפן השני של הזמרת-יוצרת האמריקאית ג'נה אייקו.
האלבום יצא לאור ב-22 בספטמבר 2017 על ידי חברת התקליטים דאף ג'אם.
Trini Dem Girls הוא סינגל שהוקלט על ידי הראפרית הטרינידדית ניקי מינאז', בשיתוף הראפר האמריקאי לאנצ'מאני לואיס, מתוך אלבום האולפן השלישי שלה, The Pinkprint.
השיר יצא לאור ב-15 בדצמבר 2014, יחד עם האלבום המלא, ולאחר מכן ב-1 בספטמבר 2015, כסינגל השביעי מתוך האלבום.
השיר נכתב על ידי ניקי מינאז', לאנצ'מאני לואיס, ד"ר לוק, אלכס איי.סי, ג'ייקוב קשר, טימותי תומאס, ת'רון תומאס, ג'יימייק וסירקט, והופק על ידי ד"ר לוק, סירקט, אר.
השיר הוא שיר בסגנון הדאנסהול המדבר על מדינת מולדתה של מינאז', טרינידד וטובגו.
מינאז' הופיעה עם השיר בטקס ה-VMA של שנת 2015.
בסמוך לצאת האלבום המלא, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.
Trippin' on Us הוא סינגל שהוקלט על ידי הזמרת-יוצרת הקנדית לינדזי אל.
השיר יצא לאור ב-5 בנובמבר 2013, על ידי חברת התקליטים סטוני קריק, כסינגל שלא מתוך אלבום וכסינגל הבכורה של אל.
הווידאו קליפ הרשמי של השיר בוים על ידי רומן וייט.
השיר נכתב על ידי לינדזי אל, ויקי מקגי ודייוויד פנינג והופק על ידי ניו וייס אנטרטיינמנט.
באתר מוזיקת הקאנטרי Taste of Country כתבו שהקליפ שלו גורם "לאהבה אמיתית להיראות די מושכת", תוך שהוא סוקר שם בצורה חיובית ומקיפה.
ב-Digital Journal סקרו את השיר גם כן, והשוו את קולה של אל לקולה של מירנדה למברט.
ב-Calgary Herald סוקר השיר באופן מקיף, תוך שנטען שם כי "לינדזי אל (באמצעות השיר) מצאה לעצמה ליגה משלה".
מדינהתאריך יציאהפורמטחברת תקליטיםמקורעולם5 בנובמבר 2013הזרמת מוזיקה • הורדה דיגיטליתסטוני קריק
Trio of Doom (בתרגום חופשי: שלישיית האבדון) הייתה שלישיית ג'אז-פיוז'ן קצרת ימים, סופרגרופ שהורכב מהגיטריסט ג'ון מקלפלין, הבסיסט ג'אקו פסטוריוס והמתופף טוני ויליאמס.
ההרכב נוצר בעידוד קולומביה רקורדס בשנת 1979 כדי לנגן בפסטיבל הוואנה ג'אם בקובה לצד בילי ג'ואל, קריס קריסטופרסון, ריטה קולידג' ואחרים.
ההופעה החיה היחידה שלהם התקיימה ב-3 במרץ 1979 והיא הוקלטה בסרט תיעודי של ארנסטו חואן קסטלנוס בשם Havana Jam '79 .
ב-8 במרץ 1979, ההרכב התכנס מחדש בניו יורק כדי להקליט את השירים שניגנו בהופעה החיה, אך ויכוח שפרץ בין פסטוריוס לבין ויליאמס הביא להתפרקות ההרכב.
אלבום המתעד את ההופעה הופץ ב-26 ביוני 2007 תחת Legacy Recordings ובו חמש רצועות מההופעה בהוואנה ג'אם וחמש רצועות שהוקלטו באולפן.
רצועות 1–5 הוקלטו ב-3 במרץ 1979 בתיאטרון קארל מארקס, הוואנה, קובה.
רצועות 6–10 הוקלטו ב-8 במרץ 1979 באולפני CBS, ניו יורק.
Triangle (בעברית: משולש; ידועים גם כטרייאנגל) הוא צמד מוזיקלי ישראלי, שהוקם ב-2018 על ידי עידו נצר ועמית מרדכי.
נצר ומרדכי הכירו ב-2011 כשהיו בכיתה ז'.
עד שנת 2017, הצמד הפיק מספר רמיקסים לשירים מוכרים באופן לא רשמי.
בשנת 2018, הצמד החל ליצור מוזיקה באופן רשמי, בשם "Triangle".
בשנת 2018, הצמד השתתף בתחרות רימקסים ישראלית לשיר "מי את" של הזמר אברהם טל וזכה במקום הראשון.
ב-6 בנובמבר 2018, הצמד הוציא לאור את הרצועה "WICKD" על ידי חברת התקליטים "Spinnin' Records".
הרצועה זכה ל-200,000 צפיות ביוטיוב.
ב-18 בפברואר 2019, הצמד ומיסטר בלאק הוציאו לאור את הרצועה "Ravin", שצברה כ-200,000 צפיות ביוטיוב.
ב-31 במאי 2019, הצמד והזמרת הישראלית מאי ספדיה הוציאו את הטרק "Every Second".
ב-19 במרץ 2020, הצמד והדי ג'יי הישראלי סקאזי הוציאו את הטרק "Ayy Muchacho", שצבר כ-340,000 צפיות ביוטיוב.
ב-14 במאי 2020, הצמד והדי ג'יי האמריקאי KSHMR הוציאו את הטרק "Alone" שצבר כשני מיליון השמעות בספוטיפיי.
ב-29 בנובמבר הצמד הלחין, כתב והפיק את השיר "הכל מהתחלה" של ים רפאלי, שהיה לשיר הישראלי הראשון שהופק על ידי הצמד.
השיר הגיע למקום התשיעי ב.
ב-11 באוקטובר 2020, הצמד, נועם זלטין ורון כרמי כתבו את השיר "Set Me Free" לקדם הישראלי לאירוויזיון 2021. השיר נכתב, הולחן והוקלט ארבעה ימים לפני תום מועד הגשת הסקיצות לתאגיד השידור הציבורי "כאן 11".
השיר נכתב בהשראת מגפת הקורונה, ששינתה את המציאות היומית שאנו חיים.
בראיון לאתר "חי פה", נועם זלטין סיפר כי החיבור שלו עם הצמד היה בזכות סבו של עידו, אפי נצר.
ב-2 בדצמבר 2020, תאגיד השידור הציבורי הכריז כי השיר העפיל לשלב הצבעת הציבור, שנמשכה עד 13 בדצמבר.
ב-3 בינואר התאגיד פרסם כי השירים "Set Me Free", "La La Love" ו-"Ue La La" עלו לשלב הבא.
השיר הופיע בחצי הגמר הראשון של תחרות האירוויזיון ואף העפיל לגמר, שם הגיע למקום ה-17.
ב-31 בינואר 2021, הצמד כתבו, הלחינו (בשיתוף עם ים רפאלי) והפיקו את השיר "יהלום" של הזמרת אגם בוחבוט.
על פי ראיון באתר מאקו, בוחבוט קיבלה את השיר מהצמד ומרפאלי כבר לפני חצי השנה.
בנוסף היא אמרה כי: "ברגע ששמעתי את השיר, ידעתי שאוציא אותו לאור".
במרץ 2021, הצמד הפיק את השיר "אין אף אחד" של ים רפאלי ובהמשך הפיקו עבורו גם את השיר "דרמה".
ביוני באותה שנה, הפיקו לשחר סאול את השיר "תיקו תיקו".
ב-30 ביולי הוציאו לאור גרסת רמיקס לשיר "סיבת הסיבות" של ישי ריבו.
כמו כן באותו חודש לרגל זכייתה של מכבי חיפה באליפות המדינה בכדורגל, הוציאו ביחד עם הזמרת עדן בן זקן גרסה מחודשת של השיר "ירוק בעיניים", שהיא שיר האליפות הרשמי של מועדון הכדורגל מכבי חיפה לאותה השנה.
ב-19 בינואר 2022 הפיקו את השיר "דובשנייה" של אגם בוחבוט, שחר סאול ונורוז.
במדעי המחשב, trie, נקרא גם עץ קידומות או עץ דיגיטלי, הוא מבנה נתונים מסוג עץ אשר משמש לאיתור מפתחות מסוימים מתוך אוסף.
כמו שאר מבני הנתונים מבוססי החיפוש, ה-trie מאחסן מפתחות וערכים המקושרים אליהם.
ברוב המקרים המפתח הוא מחרוזת, לעומת זאת הערך יכול להיות מכל סוג, לפעמים מדובר במזהה ייחודי או מצביע למידע הקשור למפתח הנ"ל.
בשונה מעץ חיפוש בינארי, הצמתים במבנה לא מכילים מפתחות מאחר שהם מסמלים תו יחיד.
במקום זאת, המיקום של צומת במבנה מגדיר את המפתח אליו הוא מקושר.
לכל "הילדים" של צומת מסוים יש את אותה קידומת של המחרוזת המקושרת עם צומת האב שלהם, בעוד השורש מקושר עם מחרוזת ריקה.
בדומה למילון, trie יכול גם לאחסן רק מפתחות ללא ערכים מקושרים.
הרעיון ש-trie ייצג אוסף של מחרוזות תואר לראשונה באופן מופשט על ידי אקסל טו ב-1912. עצי trie הוזכרו לראשונה בקשר למחשבים על ידי רנה דה לה בריאנדייס ב-1959.
ב-1960 הרעיון פותח באופן עצמאי על ידי אדוארד פרדקין, שטבע את המושג trie, בעקבות ההברה האמצעית של המילה retrieval (שפירושה "שליפה" או "אחזור").
Trie תומך בפעולות: הכנסה, הוצאה וחיפוש אחר מחרוזת.
ה-Trie מורכב מצמתים המכילים מערך בגודל מספר האיברים באלפבית.
כל תא במערך מייצג סמל, ובהתאם מכיל קישור לצמתי המשך או ל- .
מלבד השורש, על כל צומת מצביע צומת אחר, הקרוי "אב".
ברוב המקרים, הגודל של מערך הילדים יהיה אורך הסיביות של קידוד התווים - לדוגמה 256 תאים במקרה של ASCII.
חיפוש אחר ערך בtrie מתבצע בעזרת התווים במחרוזת המפתח, כאשר כל צומת במבנה מכיל קישור תואם לכל תו אפשרי במחרוזת.
לכן, מעקב אחר תווי המחרוזת בתוך הtrie יחזיר את הערך המקושר למחרוזת הקלט.
להלן מימוש החיפוש בפסאודו קוד בהינתן שורש של trie (x) ומחרוזת (key):
פעולת ההכנסה לtrie נעזרת במערכת התווים בתור אינדקסים של מערך "הילדים" עד הגעתה לתו האחרון של המחרוזת.
למעשה, מבנה הtrie משקף ביצוע של מיון בסיס מתחילת המחרוזת לסופה.
להלן מימוש ההכנסה בפסאודו קוד בהינתן שורש של trie (x), מחרוזת (key) וערך (value):
במידה והאלגוריתם נתקל במצביע ל- לפני שהגיע לתו האחרון במחרוזת, הוא יוצר צומת חדש (כפי שניתן לראות בשורות 3–5).
הוצאה של מפתח-ערך מtrie מצריכה מציאה של צומת "סוף" בעזרת המחרוזת המקושר אליו, שינוי סימון של אינדיקטור הסיום ל-false ושל הערך עצמו ל-.
להלן מימוש רקורסיבי לפעולת הוצאה של מחרוזת (key) מtrie (x):
הפעולה מתחילה בבדיקה האם חיפוש אחר המפתח הוביל לצומת "סוף" או לסיומה של מחרוזת.
במידה ומדובר בצומת "סוף" ללא "ילדים", הצומת מוסר מה-trie.
למרות זאת, הגעה לסיומה של מחרוזת מבלי שהצומת הוא צומת "סוף" מסמלת שהמחרוזת אינה קיימת ולכן לא מתבצע שום שינוי ב-trie.
הרקורסיה מתקדמת על ידי קידום של אינדקס המפתח (שורה 14).
מבני trie משמשים בדרך כלל עבור חיזוי מלל/השלמה אוטומטית ואלגוריתמים להתאמת מחרוזות משוערת.
ה-trie מאפשר חיפושים מהירים ותופס יחסית מעט מקום, במיוחד כאשר המבנה מכיל מספר גדול של מחרוזות קצרות.
לכן ה-trie נמצא בשימוש בבודקי איות, ביישומי מיקוף ובאלגוריתמים להתאמת הקידומת הארוכה ביותר.
מילוני מחרוזות יעילים גם בעיבוד שפה טבעית, כגון הוצאת לקסיקון מתוך אוסף של קובצי טקסט.
מיון לקסיקוגרפי של מחרוזות יכול להיות ממומש על ידי בניית trie עבור המחרוזות וסיור pre-order על העץ; למעשה זוהי דרך לבצע מיון בסיס.
מבני ה-trie חשובים מאוד עבור Burstsort, אשר ידוע בשל היותו אלגוריתם מיון המחרוזות המהיר ביותר נכון לשנת 2007.
גרסה מיוחדת של trie, שנקראת עץ סיפות, משמשת כדי לאנדקס את כל הסיומות האפשריות של טקסט מסוים ומאפשרת חיפוש וגישה מהירים אליהן.
גרסה מיוחדת של ה-trie, הנקראת trie דחוס, נמצאת בשימוש במנועי חיפוש אינטרנטיים כדי לאחסן את אוסף כל המילים הניתנות לחיפוש.
כל צומת "סוף" מקושרת עם רשימת URL אשר מובילים לדפים שתואמים למילת המפתח.
ה-trie נמצא בשימוש בביואינפורמטיקה, במיוחד ביישומי עימוד רצפים כמו BLAST.
גרסאות דחוסות של trie נמצאות בשימוש לשם אחסון קידומות של כתובות IP בתוך נתבים וגשרים כדי לבצע חיפוש מבוסס קידומות.
Trilogy (בעברית: טרִילוֹגִיָה) הוא מארז תקליטורים של הפרויקט המוזיקלי הגרמני אניגמה.
בממלכה המאוחדת זכה המארז להצלחה כאשר נמכר בלמעלה מ-60,000 עותקים בסך הכול.
האלבום כולל את כל הרצועות והשירים הנכללים בשלושת האלבומים הבאים:
יחד, יוצרים השלושה מעין טרילוגיה של יצירות הפרויקט בין השנים 1990–1996.
אזורהסמכהיחידות שהוסמכו/מכירותהממלכה המאוחדת (BPI)כסף60,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
TrueOS (נקראה בעבר PC-BSD) היא מערכת הפעלה דמוית Unix שמבוססת על מערכת FreeBSD.
מטרת הפרויקט לקחת את בסיס המערכת FreeBSD ולהפוך אותה למערכת נוחה יותר לשימוש למשתמש המתחיל.
בניגוד ל-FreeBSD, מגיעה המערכת הנ"ל עם ממשק משתמש מותקן מראש ומערכת התקנה גרפית.
פרויקט PC-BSD מתהדר במנהל החבילות הייחודי שלו, TXZ., שמאפשר התקנה גרפית של תוכניות, זאת בניגוד לניהול החבילות של FreeBSD.
הפרויקט החל דרכו בשנת 2006 וממשיך עד היום.
בחודש ספטמבר 2016 צוות הפיתוח של המערכת הכריז על שינוי השם ל־TrueOS.
שינוי נוסף שנערך בתקופה זו הוא מעבר חלקי למודל של הפצה מתגלגלת, שבמסגרתה כל גרסה לא יציבה תופץ על בסיס הגרסה האחרונה של FreeBSD, וגרסה יציבה חדשה תשוחרר על בסיס ההפצה האחרונה היציבה של FreeBSD.
בחודש יולי 2018 הכריזו המפתחים על פיצול גרסת שולחן העבודה לפרויקט נפרד בשם Project Trident.
Tristitia היא להקת בלקנד דום/דת' מטאל גותי משוודיה.
הלהקה נוסדה בהלמשטאד (Halmstad), שוודיה, בשנת 1992 בידי הגיטריסט לואיס ב.
האהבה שלו לדום מטאל ומלודיות מלאות צער הביאה להקמת להקה עם זמר הדת' מטאל הגותי תומאס קארלסון (Thomas Karlsson) ונגן הבאס הארי יובונן (Harri Juvonen).
ללהקה הם קראו "טריסטיטיה", שפירושה בלטינית הוא "צער".
הם הקליטו את תקליט הדמו הראשון, Winds of Sacrifice, שלהם באפריל 1993. בינואר 1994 הם הקליטו דמו שני, Reminiscences of the Mourner.
הדמו השני התקבל בצורה טובה יותר מהדמו הראשון וכתוצאה מכך חתמה הלהקה על חוזה הקלטות עם חברת התקליטים הצרפתית Holy Records.
במרץ 1995, עם המתופף ברונו נילסון (Bruno Nilsson), קארלסון בשירה וגאלווז בגיטרות, יצרה הלהקה את האלבום הראשון שלה, One with Darkness.
בקיץ של 1996 הם הקליטו את אלבומם השני, Crucidiction.
באלבומם השלישי, The Last Grief באה לידי ביטוי שילוב של שירה בסגנון הבי מטאל/דום מטאל אטמוספירי, על ידי זמר ריקארד בנטיסון (Rickard Bengtsson) מהלהקה Last Tribe שנשכר לצורך שירה באלבום זה בלבד, ושילוב של ריפי גיטרות של דום מטאל עם גיטרות קלאסיות.
בסתיו 2002 הוציאה הלהקה את אלבומה הרביעי Garden of Darkness, שאותו הקליטה באולפני Darkside Studios בעירם, הלמשטאד.
לאלבום זה תרם זמר הדת' מטאל סטפן פרסון (Stefan Persson) את קולו כדי ליצור אלבום כבד, אפל וקודר יותר.
זה היה אלבומם האחרון ואחריו פעילות הלהקה הוקפאה.
תומאס קארלסון (Thomas Karlsson) - שירה
וילהלם (Wilhelm) - גיטרה בס
תומאס הדלוׁנד (Thomas Hedlund) - תופים
הארי יוּווׂנן (Harri Juvonen) - גיטרה בס
אדריאן לטליאֵר (Adrian Letelier) - גיטרה בס
סטפן פּרסון (Stefan Persson) - שירה
Trouble (מילולית: צרה) הוא הסינגל הראשון של פינק מאלבומה השלישי "Try This".
השיר נכתב על ידי פינק וטים ארמסטרונג.
הוא יצא בארצות הברית באוקטובר 2003, ובקנדה בנובמבר 2003 ובשאר העולם הוא יצא בדצמבר 2003. השיר הצליח בכמה מדינות כמו קנדה ואוסטרליה ששם הוא הגיע למקום השני במצעדים, אך הוא לא הצליח במדינות כמו בלגיה, ארצות הברית וניו זילנד.
השיר הגיע לעשרת הראשונים בכשמונה מדינות.
ב-2004, השיר זכה בפרס גראמי על ה"הופעה הוולקאלית הטובה ביותר לזמרת רוק".
קליפ השיר בוים על ידי סופי מולר והשתתף בו השחקן ג'רמי רנר.
Trouble הוא סינגל של להקת הרוק האלטרנטיבי הבריטית, קולדפליי.
הוא הסינגל השלישי מתוך אלבום הבכורה של הלהקה, Parachutes.
השיר חוזר על המילה "trouble" (צרות) לאורך השיר, ופורסמו לו שני קליפים.
השיר הגיע בשיאו למקום ה-10 במצעד הסינגלים בבריטניה, וזה הפך אותו לסינגל השני של הלהקה שהגיע לטופ 10 במצעד הסינגלים בבריטניה אחרי Yellow.
השיר לא הצליח במיוחד במיקום במצעדי הסינגלים העיקריים בארצות הברית, אך עיתוני המוזיקה ראו בו מצליח כמעט כמו Yellow, והוא קיבל המון ביקורות חיוביות.
לדברי סולן הלהקה, כריס מרטין, הוא כתב את השיר כתוצאה מהתנהגותו.
הוא סיפר ש"היו כמה דברים רעים שהלכו בלהקה...
השיר הוא על התנהגות קשה כלפי מישהו שאתה באמת אוהב, וזה בהחלט קרה לי עם כמה מחברי הלהקה".
ארבעת חברי הלהקה היו שותפים בכתיבת הסינגל כמו בקודמים, שמבוסס על רעיונותיו של מרטין.
Tropico 4 הוא משחק אסטרטגיה לבניית ערים שפותח על ידי חברת Haemimont Games.
המשחק מתרחש בעידן המלחמה הקרה, ובו מגלם השחקן את "El Presidento", שהוא הלכה למעשה נשיא של רפובליקת בננות.
במשחק יש 10 איים שמגיעים עם המשחק, אבל ניתן ב-Sandbox ליצור איים רנדומליים בעלי מאפיינים שונים, בעזרת Random Island.
ניתן גם ליצור אי חדש ולקבוע את רמת פוריות האדמה, כמות המשאבים, גודל המפה, ומאפייני משחק אחרים כמו רמות קושי.
ביצירת הדמות אתה יוצר את הדיקטטור.
השחקן יכול לבחור את המין, השם, צבע השיער, צבע העור, סגנון השיער, כובע, תוספות, ועוד.
יחד עם זאת, לשחקן ניתנת אפשרות בחירה של תכונות רבות במשחק.
כך לדוגמה התכונה "מגעיל" מעניקה לשחקן תוספת של 20 נקודות למערכת היחסים עם המזרח התיכון.
אחרי סיום משימה, השחקן מקבל נקודה איתה הוא רשאי להעלות נקודה לאחת התכונות לבחירתו.
למשחק יש עשרות מאפיינים שיש בהרבה משחקים מסוגו, אך יש גם כמה ייחודיים כמו היחסים עם מדינות אחרות והשפעתם על המדינה, מורדים, Import ו-Export, חתימות על צווים שונים שנותנים דברים כמו הדפסת כסף, וחלוקה של התושבים לפי אידאולוגיה פוליטית.
מאפיין יוצא דופן נוסף הוא שהתושבים לא מכורכים ללכת על המדרכה ויכולים גם ללכת על האדמה בדרך ליעדם.
יחד עם אלה, המשחק מוכר בשם היותו קומי ובעל הומור רב.
הפניות של האנשים אל השחקן, המקרים המצחיקים שקוראים, והאירועים הרנדומלים מלאים בהומור.
יחד עם אלה, על המסך מופיעים ציטוטים של מנהיגים רבים כגון צ'ה גווארה, פידל קסטרו, ולדימיר לנין, קרל מרקס, ג'ון קנדי, מרגרט תאצ'ר ועוד מנהיגים רבים.
המשחק עוקב אחריכם, הנשיא, אשר לומד כיצד לנהל מדינה.
ישנם 20 משימות על 10 איים.
El Presidento מגיע לאי החדש שלו כאשר הוא מתחיל לבנות לאי שם את כל התשתיות/צורכי החיים של תושבי האי.
המטרה שלו היא לבנות מקום אידיאלי לתושביו.
במשחק הוא יפתח כל אי כלכלית כדי שהאי יוכל להתנהל בעצמו.
לאחר מכן הוא מואשם ברצח הנשיא של ארצות הברית, ועל כן יורד כוחו.
Trouble הוא אלבום האולפן השני של הזמרת הבריטית נטליה קילס.
האלבום יצא לאור ב-3 בספטמבר 2013 דרך חברות התקליטים will.i.am, Cherrytree ואינטרסקופ רקורדס.
הקלטת האלבום החלה בשנת 2012 בלוס אנג'לס ובניו יורק.
השירים באלבום, שנכתבו על ידי קילס וג'ף באסקר, מתארים את הילדות של קילס ואת התבגרותה.
עטיפת האלבום עוצבה על ידי קילס ומסמלת את הנושאים המרכזיים בו.
קילס תיארה את האלבום כקולאז' של הזיכרונות שלה ושל הטעויות הגדולות ביותר שעשתה.
ההכרזה על האלבום נעשתה באמצעות פרסום הקליפ לשיר "Controversy" בספטמבר 2012, ששימש כסינגל השיווקי הראשון מהאלבום.
בהמשך הוציאה קילס שלושה סינגלים מהאלבום: "Problem", "Saturday Night" וגרסת רמיקס לשיר "Trouble".
האלבום נכנס למצעד האלבומים של ארצות הברית בילבורד 200 במקום ה-70 לאחר שמכר כ-6,000 עותקים, שהיו למחצית מכמות העותקים הכוללת שמכר אלבום הבכורה של קילס, Perfectionist.
בעטיפת האלבום מופיעה קילס לבושה בשמלה ולצידה חפצים רבים, ביניהם בקבוקי שמפנייה, שעונים ושפתון.
קילס עיצבה את העטיפה והשתמשה בתמונות מגטי אימג'ס אותן חתכה וערכה כקולאז'.
קילס מתארת את העטיפה כ"לוח השראות של ילדה קטנה".
את האלבום תיארה קילס כאוסף של הזיכרונות שלה ושל הטעויות הגדולות ביותר שעשתה, ואמרה כי היא ניסתה לסמל זאת באמצעות העטיפה.
לפי קילס, שעוני הרולקס ובקבוקי השמפנייה שעל העטיפה מסמלים את הרכוש של משפחתה, עליו הייתה מוכנה לוותר כדי שאביה, שהיה בכלא, יחזור, כפי שהיא מתארת בשיר "Daddy's Girl".
בקבוקי השמפנייה מייצגים גם את ההתמכרות של אביה לאלכוהול.
האזיקים שעל העטיפה מייצגים את ההסתבכויות שהיו לקילס עם המשטרה, והפנינים והוורדים מייצגים את המתנות שקיבלה קילס מבן זוגה.
Tritt auf die Glaubensbahn (בעברית: עלה על דרך האמונה) רי"ב 152, היא קנטטה שהלחין יוהאן סבסטיאן באך ב-1714, בהיותו בוויימאר, והוא ביצע אותה לראשונה ב-30 בדצמבר באותה שנה, לכבוד יום ראשון שלאחר חג המולד.
הטקסט עוסק בישו כאבן הפינה שעליה נשען העולם, ועל האדם ללכת בדרך האמונה ולא למעוד על האבן ולחטוא.
הוא עורך פרפרזה על הפסוק "וְהָיָה לְמִקְדָּשׁ, וּלְאֶבֶן נֶגֶף" מספר ישעיהו ועל הפסוק "אֶבֶן מָאֲסוּ הַבּוֹנִים הָיְתָה לְרֹאשׁ פִּנָּה" מתהלים וממשיך עם מוטיב האבן כשהוא מדמה את ישו גם לאבן יקרה.
הקנטטה מהווה דיאלוג בין שני קולות, בס המייצג את ישו וסופרן המייצג את הנשמה.
בקטע האחרון מתקיים ביניהם דואט בו שואפת הנשמה להתאחד עם ישו.
בניגוד לקנטטות אחרות מתקופה זו, באך לא השתמש בה שוב בעבודתו בלייפציג, ייתכן משום שהיא "צנועה" מדי ודלת תזמור יחסית לתנאים שעמדו לרשותו בלייפציג והוא לא רצה לערוך ולשנות את האווירה המדויקת שלה.
הקנטטה נכתבה לשני סולנים, בס וסופרן שמלווים בחלילית, אבוב, ויולה ד'אמור, ויולה דה גמבה ובאסו קונטינואו.
זוהי הקנטטה היחידה שלו שנועדה לביצוע עם ויולה ד'אמור.
רצ'יטטיב לבס: Der Heiland ist gesetzt (המושיע הוצב)
אריה לסופרן: Stein, der über alle Schätze (אבן, העולה על כל האוצרות)
רצ'יטטיב לבס: Es ärgre sich die kluge Welt (הנח לעולם הפיקח לכעוס)
היצירה הוקלטה כ-23 פעמים על ידי מנצחים ידועים, בהם ניקולאוס הרנונקור (ב-1985), טון קופמן (ב-1995), מסאקי סוזוקי (ב-1997) וג'ון אליוט גרדינר (ב-2000).
טריוויום הוא צופן זרם אסינכרוני קל משקל המיועד לחומרה ומאפשר איזון גמיש בין תפוקה לשטח (בשערים).
הוצע במסגרת תחרות צופן זרם שאורגנה על ידי eSTREAM, נבחר ב-2008 ברשימת הצפנים המועדפים ונכלל בפורטפוליו בקטגוריית חומרה.
הוא אינו מוגן בפטנט ונכלל בתקן איזו ISO/IEC 29192-3.
טריוויום מקבל מפתח הצפנה באורך 80 סיביות, ווקטור אתחול (IV) באורך 80 סיביות, הזיכרון הפנימי שלו מכיל 288 סיביות והוא מורכב משלושה אוגרים ממושבים אי-ליניאריים (NLFSR) באורכים: 93, 84 ו-111 סיביות.
האלגוריתם מכיל שני מצבי עבודה, מצב אתחול של המפתח וה-IV ומצב עבודה שבו מופק זרם מפתח פסאודו-אקראי.
בכל פעימה שלוש סיביות מהמצב הפנימי מעודכנות באמצעות פונקציית משוב אי-ליניארית והפלט הוא סיבית פסאודו-אקראית אחת.
בהגדרה הצופן יכול להפיק סיביות ממפתח/IV נתונים.
הצופן פותח ב-2005 על ידי Bart Preneel ו-Christophe De Cannière כחלק מניסוי על מנת לברר כמה קטן צופן זרם יכול להיות מבלי לוותר על ביטחון, מהירות או גמישות.
בדרך כלל צופן זרם בסגנון LFSR בגלל רגישותו היתרה סביר שיהיה פגיע להתקפות קריפטוגרפיות ייתכן הרסניות לכן המפתחים מקווים שביקורת ציבורית תביא לאימון רב יותר בביטחון הצופן.
העיצוב האלגנטי והפשטות שלו משכו תשומת לב רבה מצד הקהילה האקדמית.
נכון ל-2017 טרם נמצאה התקפה קריפטוגרפית הרסנית נגד הצופן מלבד התקפת קובייה של עדי שמיר ואיתי דינור וסוג של קריפטואנליזה דיפרנציאלית שמוצאת "מפתחות חלשים" (שפוגעים באקראיות הצופן).
שתיהן אינן מהוות איום של ממש על הצופן המלא אלא רק על גרסאות מוחלשות שלו.